Žaloba podaná 26. marca 2012 - Ben Ali/Rada
(vec T-133/12)
Jazyk konania: francúzština
Účastníci konania
Žalobca: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Francúzsko) (v zastúpení: A. de Saint Remy, advokát)
Žalovaná: Rada Európskej únie
Návrhy
Žalobca navrhuje, aby Všeobecný súd:
prijal opatrenie na zabezpečenie priebehu konania podľa článku 64 svojho rokovacieho poriadku, aby Komisia sprístupnila "všetky dokumenty súvisiace s prijatím" napadnutého nariadenia,
zrušil napadnuté nariadenie v rozsahu, v akom sa ho dotýka,
zaviazal Radu Európskej únie na zaplatenie celkovej sumy 50 000 eur žalobcovi ako náhradu škody,
zaviazal Radu Európskej únie na zaplatenie sumy vo výške 7 500 eur žalobcovi ako náhradu jeho výdavkov vynaložených na podporu tejto žaloby, ako aj v súlade s článkom 91 rokovacieho poriadku náhradu výdavkov vynaložených na obranu ako nahraditeľných trov konania,
zaviazal Radu Európskej únie na náhradu všetkých trov konania.
Dôvody a hlavné tvrdenia
Žalobca sa svojou žalobou domáha jednak zrušenia rozhodnutia Rady 2012/50/SZBP z 27. januára 2012, ktorým sa mení a dopĺňa rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku2, a jednak náhrady škody, ktorá bola žalobcovi údajne spôsobená.
Na podporu svojej žaloby žalobca uvádza sedem žalobných dôvodov, ktoré sú v podstatných otázkach rovnaké alebo podobné ako žalobné dôvody uvedené vo veci T-301/11, Ben Ali/Rada.
____________
1 - Ú. v. EÚ L 27, s. 11.
2 - Ú. v. EÚ C 226, 2011, s. 29.